BASES REGULADORAS DA CONVOCATORIA DE SUBVENCIÓNS A CLUBES E ENTIDADES DEPORTIVAS ANO 2018
ADMINISTRACIÓN LOCAL — Municipal — Bueu (Subvencións e axudas, 31/10/2019)

A presente convocatoria ten por obxecto regular o procedemento da concesión de subvencións, en réxime de concorrencia competitiva, para fomentar as actividades que no eido deportivo promovan clubs e entidades sen fin de lucro, que poidan ser consideradas de interese para o Concello de Bueu por fomentar unha actividade de utilidade pública ou interese social, ou de promoción dunha finalidade pública, dirixidas á poboación en xeral de xeito ordinario. Estas bases están suxeitas ao establecido na Ordenanza Xeral de Subvencións do Concello de Bueu, publicadas no BOP do 17 de febreiro de 2006. Non se poderá presentar máis dunha solicitude por entidade. Quedan excluídas desta convocatoria aquelas actividades ou programas subvencionados con cargo a outras convocatorias de subvencións do Concello de Bueu e as actividades que non cumpran algún dos requisitos das presentes bases. Poderán solicitar as subvencións reguladas na presente convocatoria as asociacións e entidades deportivas válidamente constituídas, sen ánimo de lucro, que teñan o seu domicilio social en Bueu e se atopen debidamente inscritas no Rexistro Municipal de Asociacións do Concello de Bueu ou que polo menos teñan feita a solicitude para este Rexistro en data anterior ao remate do prazo para solicitar a subvencións e que cumpran os seguintes requisitos: Non poderán ser beneficiarios destas subvencións: Aquelas entidades nas que concorra algunhas das circunstancias establecidas no artigo 13.2 da Lei 38/2003, xeral de subvencións. O importe total máximo destinado a estas subvencións distribuirase entre todas as entidades deportivas que, por reunir os requisitos esixidos nestas bases para ser beneficiario, sexan admitidas a participar no procedemento de concesión das subvencións, en función da puntuación acadada no proceso de avaliación que se realizará de acordo cos criterios previstos nestas bases. O importe total da convocatoria distribuirase entre a suma total de puntos acadados pola totalidade das solicitudes admitidas, obtendo desta forma o valor unitario do punto. A subvención para cada entidade calcularase multiplicando o valor unitario do punto polos puntos obtidos en cada caso. A contía máxima a conceder a cada beneficiario non poderá superar os 8.000 € e a subvención non poderá exceder o custo da actividade ou actividades aos que se aplique, incluíndo no cálculo todas as subvencións percibidas polo beneficiario para a mesma finalidade. En ningún caso o importe da subvención poderá ser de tal contía que, illadamente ou en concorrencia con subvencións ou axudas doutras administracións públicas ou outros entes públicos, supere o custo total das actividades a desenvolver polo beneficiario. A subvención poderá ser revisada, unha vez coñecido o financiamento do gasto a través de achegas complementarias de axudas doutras entidades así como, de ser o caso, outros ingresos. As entidades quedarán obrigadas a comunicar calquera achega económica institucional ou privada que reciban con destino á actividade solicitada. A concesión das subvencións estará suxeita á dispoñibilidade orzamentaria e convocaranse con cargo á partida orzamentaria 340.48901.01 do Orzamento do Concello de Bueu para o ano 2018, prorrogado para o ano 2019 por un importe de 29.500 € (vintenove mil cincocentos euros). Serán gastos subvencionables os que de xeito determinado correspondan ao funcionamento da entidade solicitante e sexan ocasionados pola actividade propia desta, así como os motivados pola participación ou organización de actividades deportivas. Estes gastos poderán ter relación, entre outros, a gastos de pagamento de licencias federativas, viaxes, aloxamentos e comidas por competicións, arbitraxes, adestradores, alugamento de instalacións deportivas, gastos telefónicos, compras de material deportivo, etc. En xeral serán subvencionables todos os gastos ocasionados polo funcionamento da entidade deportiva para o cumprimento dos seus fins ao longo da tempada 2017/2018 ou o ano 2018, quedando excluídos os gastos por investimento en instalacións deportivas (obras). As entidades que concorran a esta convocatoria deberán presentar unha única solicitude asinada pola/o representante legal da entidade deportiva. A solicitude, segundo modelo normalizado, presentarase exclusivamente por medios electrónicos, en cumprimento da obriga imposta polo artigo 14.2. a) da Lei 39/2015, do 1 de outubro, de Procedemento Administrativo Común das Administracións Públicas (LPAC), a través da sede electrónica do Concello de Bueu, por calquera dos mecanismos de identificación admitidos na sede electrónica, que se poden consultar no enlace: https://bueu.sedelectronica. gal A mera presentación da solicitude suporá que as entidades solicitantes coñecen e aceptan as presentes bases da convocatoria. As solicitudes de subvención achegaranse debidamente cumprimentadas, mediante os modelos oficiais aprobados con estas bases, que estarán dispoñibles na páxina web https://concellodebueu.gal/. Documentación a presentar: As solicitudes presentaranse a través da sede electrónica do Concello de Bueu nun prazo de quince (15) días naturais contados dende o seguinte día ao da publicación do extracto do anuncio da convocatoria na Base Nacional de Subvencións por calquera das formas prevista na lei 39/2015, de 1 de outubro, do procedemento Administrativo Común das Administracións Públicas. Se a solicitude non reunise os datos esixidos ou calquera dos previstos no artigo 66 da Lei 39/2015, de 1 de outubro, do procedemento Administrativo Común das Administracións Públicas, requirirase aos interesados para que no prazo de dez (10) días hábiles, emenden as anomalías advertidas ou presenten os documentos perceptivos, indicando que, en caso de non facelo, terase por desistido e arquivaranse as solicitudes sen más trámite. A concesión das subvencións atenderá a criterios obxectivos e tramitaranse en réxime de concorrencia competitiva, tendo sempre como límite as dispoñibilidades orzamentarias da Concellería de Deportes destinadas para tal fin no presente exercicio. Para efectuar a proposta de concesión das subvencións, a comisión avaliadora terá en conta os seguintes criterios e baremo de puntuación: O reparto de puntos realizarase atendendo ao número de equipos federados segundo a categoría e zona onde compitan seguindo o seguinte baremo: Número de fichas federadas dentro de cada categoría. As fichas puntúanse segundo a categoría e a zona onde compitan co seguinte baremo para a categoría masculina, e cun 0,1 punto puntos a maiores para as fichas femininas: * Zonal: con este termo damos cabida ás competicións do ámbito da comarca do Morrazo ou unha parte da provincia, é dicir, que non abarque a totalidade da provincia. (Un exemplo é a 2ª rexional de Fútbol como zonal en comparación coa 1ª Rexional de fútbol que si abarca a totalidade da provincia) Con este reparto de puntos inténtase premiar aos clubs con maior deporte base. Deste segundo baremo de puntuación exclúese aos clubs que compitan de forma individual (atletismo, xadrez, etc.) e aos clubs marítimos, que só se puntúan 0,7 puntos por ficha, cun 0,1 puntos a maiores por cada ficha feminina. Cada adestrador titulado puntuará tamén con 2 puntos. E os equipos federados seguirán o baremo correspondente. Aqueles clubs que teñan adestradores titulados que dirixan equipos, independentemente da categoría, e o acrediten coa copia do título oficial serán puntuados con 2 puntos máis por cada adestrador titulado. O número máximo de adestradores nunca será maior que o número de equipos de cada club. Os clubs con categoría veterano e que conten con licenza para a competición terán a mesma consideración que os equipos de categoría senior. O importe total da convocatoria distribuirase entre a suma total de puntos acadados na totalidade das solicitudes admitidas, obtendo desta forma o valor unitario do punto. A subvención para cada entidade calcularase multiplicando o valor unitario do punto polos puntos obtidos en cada caso. A instrución do procedemento de concesión de subvencións correspóndelle á axente de emprego e desenvolvemento local, quen realizará de oficio todas as actuacións que estime necesarias para a determinación, coñecemento e comprobación dos datos, en virtude dos cales fará un informe–proposta no que figure a valoración das solicitudes segundo os criterios sinalados nesta base, explicando o sistema seguido, de conformidade co previsto no artigo 14 da Ordenanza xeral de subvencións do Concello de Bueu e no artigo 24 da Lei 38/2003, de 17 de novembro, xeral de subvencións (LXS). Posteriormente realizarase un estudo do informe-proposta da axente de emprego e desenvolvemento local pola comisión de valoración das solicitudes de subvención. Esta Comisión estará composta por: Actuará como secretaria a axente de emprego e desenvolvemento local, que actuará con voz e sen voto. Esta Comisión Avaliadora formulará unha proposta motivada de concesión de subvencións consonte á avaliación realizada. As propostas de concesión de subvencións someteranse á aprobación do órgano competente, que será a Alcaldía, de acordo co previsto no artigo 5º da Ordenanza Xeral de subvencións do Concello de Bueu. O prazo para resolver e notificar a resolución será de seis meses, como máximo, contados a partir da publicación desta convocatoria. Transcorrido este prazo sen que o órgano competente dite resolución expresa entenderase que é desestimada por silencio administrativo a solicitude de concesión de subvención. A resolución notificarase electrónicamente aos solicitantes no prazo máximo de dez días a través da sede electrónica. Remitiranse aos/ás interesados/as os avisos da posta á disposición das notificacións á conta de correo ou teléfono móbil que consten na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida. As notificacións por medios electrónicos entenderanse practicadas no momento en que se produza o acceso ao seu contido. A notificación entenderase rexeitada cando transcorresen dez días naturais desde a posta á disposición da notificación sen que se acceda ao seu contido. Se o envío da notificación electrónica non fose posible por problemas técnicos, practicarase a notificación polos medios previstos na normativa reguladora do procedemento administrativo común. As entidades beneficiarias das axudas están obrigadas no prazo de dez días, a contar dende o seguinte ao da notificación, a comunicar por escrito a aceptación ou renuncia das axudas. Transcorrido este prazo sen manifestación expresa entenderase tácitamente aceptada. Unha vez notificada a aprobación das axudas concedidas e realizadas as actividades, os beneficiarios deberán xustificalas no prazo de trinta (30) días naturais contados a partir do seguinte ao da notificación da subvención. Para cobrar a subvención, as entidades deberán presentar a través da sede electrónica do Concello de Bueu a seguinte documentación: 1. Instancia subscrita polo presidente da entidade dirixida ao alcalde do Concello de Bueu na que se solicite o pagamento da subvención no número de conta corrente indicada na mesma.2. Conta xustificativa que conterá, con carácter xeral e de acordo co artigo 48 do Decreto 11/2009, do 8 de xaneiro, polo que se aproba o Regulamento da Lei 97/2007, do 13 de xuño, de subvencións de Galicia, a seguinte documentación: 3. Carteis, folletos ou outra documentación acreditativa da debida divulgación do financiamento da actividade por parte do Concello.4. Certificación da liquidación do orzamento de ingresos e gastos do club correspondente á tempada 2017/2018 ou ano 2018. Para pagar a subvención terase en conta o seguinte: O pagamento efectuarase mediante unha transferencia bancaria á conta sinalada polo club. As entidades subvencionadas están obrigadas a: 1) Destinar a subvención para subvencionar exclusivamente as actividades ou proxectos para a que se solicitou e concedeu.2) Acreditar a realización do proxecto, así como o cumprimento dos requisitos e condicións que determinen a concesión ou goce da axuda.3) Comunicarlle ao Concello de Bueu a obtención de calquera outra achega económica, institucional ou privada, que reciban con destino á actividade subvencionada.4) Presentar a documentación esixida, así como facilitar calquera comprobación que por parte do Concello se estime conveniente realizar. As axudas concedidas deberán ser devoltas ou reintegradas nos seguintes casos: As presentes bases reguladoras e a convocatoria, cuxo contido responde ao disposto no art.20 da Lei Xeral de Subvencións, conforme o establecido no artigo 20.8 apartados a) e b) da Lei 38/2003, de 17 de novembro, Xeral de Subvencións, en aplicación dos principios recollidos na Lei 19/2013, de 9 de decembro, de transparencia, acceso á información pública e bo goberno publicaranse en: A presente convocatoria e as súas bases reguladoras, así como o modelo de solicitude e demais modelos normalizados que constitúen os seus anexos, estarán accesibles na páxina web do Concello de Bueu https://concellodebueu.gal/As subvencións concedidas remitiranse ao portal de transparencia do concello e á BDNS para a súa publicación con indicación da convocatoria, programa, e crédito presupostario ao que se imputan, beneficiarias, cantidades concedidas e finalidade das subvencións con expresión dos distintos proxectos subvencionados. As entidades beneficiarias das subvencións deben deixar constancia do financiamento municipal en todas as comunicacións e en calquera actividade enmarcada no programa subvencionado coa inclusión da imaxe corporativa oficial do Concello de Bueu (equipamento, web e redes sociais, publicidade, etc). Para o non disposto nestas bases contemplarase o establecido nas bases de execución o Orzamento Xeral do Concello de Bueu en vigor durante o exercicio 2019 e na lei 38/2003, do 17 de novembro, xeral de subvencións (BOE núm.276, do 18/11/2003) e demais lexislación de desenvolvemento.